Merle Kollom

Merle Kollom (sündinud 9. detsembril 1963) on eesti organist, muusikaprodutsent ja kariljonist. Merle Kollom lõpetas 1983 Heino Elleri nimelise Tartu Muusikakooli muusikateooria erialal ja 2002 Tartu Teoloogia Akadeemia kirikumuusika erialal (oreliõpetaja Urmas Taniloo). 2013 omandas ta magistrikraadi oreliõpetaja erialal Tartu Ülikooli Viljandi kultuuriakadeemias (õpetaja Aaro Tetsmann). 1991 läbis ta Helsingi Ülikoolis üldteoloogia 15-nädalase kursuse. Ta on osalenud professor Ines Maidre, John Stowelli (USA), Graham Kendricki (Suurbritannia) ja Tobias Gravenhorsti (Saksamaa) meistriklassides. Produtsendina on ta osalenud täiendkoolitustel Soomes, Rootsis, Norras ja USA-s. 2019. aasta juunis lõpetas ta professot Peter Langbergi juhendamisel Skandinaavia Kariljonistide Kooli Taanis, saades esimeseks kutseliseks kariljonistiks Eestis. 1995. aastal asus Merle Kollom tööle Tartu Muusikakooli Tabivere filiaali ja oli selle juhataja kuni 2000. aastani. Ta on olnud raadiosaate "Kontserdimaja kontserdikaja" toimetaja ja saatejuht. Alates 2001. aastast on Merle Kollom Tartu raekoja kellamängu muusika- ja projektijuht. 2016 algatas ta projektijuhina Tartu raekoja kariljoni renoveerimis- ja laiendustööd 34 kellaga kariljoniks koostöös Tartu Linnavalitsuse ja Hollandi Kuningliku Valukojaga (avamispidustused toimusid 28. oktoobril 2016). 1993–2002 EELK Äksi Andrease koguduse organist 1993–2000 Heino Elleri nimelise Tartu Muusikakooli õpetaja 1997–2008 Eesti Kontserdi produtsent 2008–2012 Tartu Muusikakooli kontserdiosakonna juhataja alates 2012 vabakutseline muusik, muusikaprodutsent Organistina on Kollom pühendunud Eesti kirikutes asuvate ajalooliste orelite väärtustamisele ja tutvustamisele avalikkusele. Ta on esinenud oreliansamblites koos vibrafonisti Volker Frischlingi (Saksamaa) ja džässlaulja Eve Corneliousega (USA), aastast 2003 kammeransambliga Hanna-Liina Võsa (vokaal), Lembit Saarsalu – tenorsaksofon, Merle Kollom – orel, Jaak Lutsoja – akordion (liitus trioga 2013). Ta on esinenud paljudes Eestimaa kirikutes, Leigo Järvemuusikal, Eesti Kontserdi saalides ja festivalil Tallinna tornid, samuti Toomas Trassi uudisteose "Jõulukontsertiino kolmele orelile "Ma tulen taevast ülevalt"" esiettekandel (vokaalsolist Silvi Vrait), filmimuusika kontserdil "Unustamatu Charlie Chaplin" (dirigent Peeter Saul) ja oreligalal "Ave Maria". Kariljonistina on ta andnud soolokontserte Norras, Rootsis, Taanis, Belgias, Hollandis, Prantsusmaal, Šveitsis ja Ukrainas. Kollom on produtseerinud 2000 kontserti[viide?]. Ta algatas 2003 rahvusvahelise festivali Rainbow Jazz (kunstiline juht Lembit Saarsalu). 2001 – "Kuus kuningat". Sümfooniliste suurvormide sari. Vanemuise Sümfooniaorkester, dirigendid Eri Klas, Mihkel Kütson, Lauri Sirp. Kavas Pjotr Tšaikovski sümfoonia nr 6, Eduard Tubina sümfoonia nr 5, Gustav Mahleri sümfoonia nr 4, Ludwig van Beethoveni sümfoonia nr 3, Jean Sibeliuse sümfoonia nr 2, Dmitri Šostakovitši sümfoonia nr 1. 2002, 2003 – lastekontsertide sari „Kaleidoskoop“. Kontserdid „Suur pauk“, „Hüper-super sümfoonia“, „Opera“, „Kuda peame laulma?“, „Labajala rock“. Jutuvestja Raivo Järvi, Vanemuise Sümfooniaorkester ja balletitrupp, vokaalsolistid, Eesti Rahvusmeeskoor, dirigent Anu Tali. 2002, 2003 – suvemuusika sari "Tosin +1". 2003–2008 – rahvusvaheline džässifestival "RainbowJazz" (hilisem "Tartu Jazz") ja noortekonkurss. 2004 – "Elu saksofoniga". Solistid Lembit Saarsalu – saksofon, Henry Wolking – tromboon (USA), Dave Chisholm – trompet (USA), Lembit Saarsalu saksofoniorkester, Vanemuise sümfooniaorkester, dirigent Rauno Tikkanen (Soome). Esmaettekanne Eestis: Henry Wolkingi džäss-sümfoonia "Powell Canyons" sopransaksofonile, džässtriole ja sümfooniaorkestrile. 2004 – "Unustamatu Charlie Chaplin". Vokaalsolistid Hanna-Liina Võsa, Mart Sander. Vanemuise sümfooniaorkester, dirigent Peeter Saul. "Elu ja rütm". Solist Villu Veski – saksofon, löökpiliansambel, visuaalefektid videogrupilt "Nafta". 2004 – "Kolm tenorit". Solistid tenorsaksofonistid Lembit Saarsalu, Raivo Tafenau, Villu Veski; Vanemuise sümfooniaorkester, dirigent Rauno Tikkanen. Kavas H. Sarmanto džäss-süit "Hearts". 2004 – Carl Orffi "Carmina Burana (kantaat)". Solistid Alla Popova, Jan Oja ja Lauri Vasar; Vanemuise ooperikoor ja sümfooniaorkester, dirigent Mihkel Kütson. 2004 – "Peeter Volkonski 50". Kaastegevad Siiri Sisask, Liisi Koikson, Tõnis Mägi, Vivian Kallaste, ansambel Propeller, Vanemuise sümfooniaorkester, dirigent Tarmo Leinatamm. Kavas Peeter Volkonski laulutsükkel "Ysolti laulud", "Kolm laulu Vana-Egiptuse tekstidele". 2005 – Duke Ellingtoni gala (Eve Cornelious – vokaal (USA), Chip Crawford – klaver, USA, Lembit Saarsalu – saksofon, Taavo Remmel – kontrabass, Toomas Rull – löökpillid; Vanemuise sümfooniaorkester, dirigent Peeter Saul. 2005 – "Vibrafonimaag". Severi Pyysalo (vibrafon, Soome) ja Eesti Riiklik Sümfooniaorkester, dirigent Paul Mägi. 2007 – "Kuningas Gustavi Gala" Tartu Ülikool 375 juubelipidustuste raames. Solistid: Svetlana Trifonova (sopran, Venemaa), Mati Turi (tenor), Jassi Zahharov (bariton) Vanemuise sümfooniaorkester, dirigent Jüri Alperten. 2007 – Soome Vabariigi 90. aastapäeva kontsert. Solist Kimmo Pohjonen – akordion, Soome. 2007 – Austraalia aborigeenide tantsu- ja muusikateatri "Descendance" etendused. 2017 – "500 aastat muusikalist saladust". Merle Kollom – kariljon, Jaak Lutsoja – akrodion, elektroonika 2018 – "Tähesadu" – maailma ooperiklassika džässi võtmes. Germán Gholami – tenor (Hispaania), Lembit Saarsalu – tenorsaksofon, Olav Ehala – klaver, Toivo Unt – kontrabass, Toomas Rull – löökpillid 2008 – džässballett "Changing Images". Koreograaf Russell Leon Adamson (Jamaica/Soome), TRIO X of Sweden ja Lembit Saarsalu (tenorsaksofon). 2008 – Heikki Sarmanto džässooper "Manon". Solistid: Hanna-Liina Võsa (Manon), Pekka Kurki (David Gray Jr. / Soome), Jassi Zahharov (Lescaut), Sergei Solovjov (Jonathan), Sofia Rubina (Madalena), Marju Kuut (Proua Corbie), Peeter Volkonski (Sullivan), Lembit Saarsalu džässkvintett, Halebopp Singers (koormeister Lauri Breede). Koreograaf Russell Adamson (Jamaica/Soome), Lembit Saarsalu Džässkvintett, Pärnu Linnaorkester, Vanemuise Sümfooniaorkester, dirigent Rauno Tikkanen (Soome). 2013 – "Special Occasion" (Lembit Saarsalu – saksofon, Lennart Simonsson – klaver, Per V Johansson – kontrabass, Joakim Ekberg – trummid) 2017 – "Sunday". Lembit Saarsalu muusika, inspireeritud Olev Subbi maalidest (Lembit Saarsalu – saksofon, Lennart Simonsson – klaver, Ain Agan – kitarr, Per Johansson – kontrabass, Mikael Nilsson – löökpillid) 2003 – Eesti Kontserdi aasta inimene[viide?] 2016 – Aasta tegu 2016 Tartus / nominent – Tartu raekoja kellamängu uuendamine (projektijuht) "Päring inforegister.ee andmebaasis". Originaali arhiivikoopia seisuga 1. jaanuar 2019. Vaadatud 3. mail 2016.